Készítette: ****Hudák-Tóth Szabina

**Artikulációs zavar terápiája - hallási megkülönböztetés fejlesztése**

A játékok egyre jobban nehezedő feladatokat jelentenek, ezért ne lépjünk át a következő szintre addig, amíg az előzőnek a teljesítése nem sikerül a gyermeknek.

1. *szint*: Youtube-os videók segítségével állatok hangjainak megkülönböztetése

*Javasolt videók:*

* <https://www.youtube.com/watch?v=VfoPNlINGjY>
* <https://www.youtube.com/watch?v=Oov8tX_1v7s>

Javasolt applikáció-állatok hangjai: <https://learningapps.org/9719418?fbclid=IwAR3fcxVGoGLOifhypTMbPKWbru1uLNBdA789pLzOlR3vxYjx963Jx5iIrOE>

1. *„Hogy hívják az állatokat?*
2. Miután a gyerekek biztosan meg tudják nevezni az állatokat, utána kérdezzük meg tőlük: *„Melyik állat hangját hallottad?*

Fontos, hogy a gyermek ennél és a következő feladatnál se lássa a a számítógép képernyőjét.

c) *„Ugyanazt az állatot hallottad?”*

Ennél a feladatnál újra le kell játszani egy-egy állat hangját a videóban illetve folyamatosan kell lejátszani a videót.

Mindig *dicsérjük meg* a gyermekeket, még akkor is, amikor nem helyes választ adnak.

*d)„Ugyanazt a madárhangot hallottad?”* A fülemüle különböző csiripeléseinek a meghallgatása.

Javasolt videó:<https://www.youtube.com/watch?v=BeiWUZ5tDIA>

*2. szint*: négy pár különböző hangon megszólaló kis doboz hangjának a megkülönböztetése és párosítása - a magas, mély szavakkal való megismerkedés

* Töltsünk meg különböző kis tárgyakkal (pl.: bab, kapocs, rizs, tészta) nyolc vitaminos dobozt úgy, hogy hangonként négy párt alkossanak!
* Szólaltassuk meg őket egyesével és kérjük meg a gyermeket, hogy a hangjuk alapján párosítsák őket. Egyszerre csak egy dobozt rázzon meg a gyermek.

*„Ugyanazt a hangot hallottad?”*

Segítő mondat például: *„Figyeld csak meg ez a doboz kicsit mélyebb hangot ad, mint a másik.”*

Mindig *dicsérjük meg* a gyerekeket, még akkor is, amikor nem helyes választ adtak.

* *Szerepcsere:* ebben a játékban a gyermek adjon fel egy feladványt a szülőnek vagy a logopédusnak
1. *szint:* négy különböző hangszer vagy otthoni hangszer hangjának megkülönböztetése

*Otthoni hangszerek:* két fakanál, két evőkanál, egy evőkanál é egy pohár, egy evőkanál és egy műanyag fél literes üveg összeütése

*Hangszerek például:* csörgő, dob, cintányér stb.

* Először mindegyik hangszert/otthoni hangszert egyesével szólaltassuk meg és tanuljuk meg a nevüket. Ezt addig gyakoroltatjuk, ameddig mindegyik hangszer/otthoni hangszer nevét és hangját biztosan megjegyezte a gyermek.
* Aztán takarjuk le a hangszereket/otthoni hangszereket és egyesével, majd egymás után szólaltassuk meg őket úgy, hogy a gyermek ne lássa!

*„Találd ki, hogy melyik hangszer/otthoni hangszer szólalt meg!”*

Először csak egy hangszerrel játsszunk, majd egyre többet szólaltassunk meg egymás után és egyszerre csak egy hangszer szólaljon meg. Figyeljünk arra, hogy ugyanabban a *sorrendben* mondja el a hangszerek/otthoni hangzerek nevét, ahogy mitőlünk hallotta. Így a szeriális észlelése is fejlődik a gyermeknek.

Ne szólaltassunk meg addig több hangszert, amíg kevesebbel nem megy a feladat! Mindig *dicsérjük meg* a gyermekeket, még akkor is, amikor nem helyes választ adtak.

* *„Játszd le, amit én játszok!”* Ennél a feladatnál várjuk el a gyerektől, hogy ugyanolyan ritmusban adja vissza a hangot, majd hangokat, ahogy hallotta. Például: titi-tá
* *Szerepcsere:* ebben a játékban a gyermek adjon fel egy feladványt a szülőnek vagy a logopédusnak

*4. szint:* 4 csörgő hangjának megkülönböztetése

* Először mindegyik csörgőt egyesével szólaltassuk meg és adjunk neki egy-egy nevet a színűk szerint (például kék csörgő). Addig gyakoroltassuk, ameddig mindegyik csörgő nevét biztosan megjegyezte a gyerek.
* Aztán takarjuk le a csörgőket és egyesével szólaltassuk meg őket úgy, hogy a gyerek ne lássa őket!

 *„Találd ki, hogy melyik csörgő szólalt meg!”*

*„Pontosan úgy szólaltasd meg a hangszert, ahogyan én!” – például tá-tá vagy titi-tá stb.*

Figyeljünk arra, hogy ugyanabban a sorrendben mondja el a gyermek a csörgők nevét, ahogy mitőlünk hallotta. Így a szeriális észlelése is fejlődik.

Először csak egy csörgővel játszunk, majd fokozatosan egyre többel egymás után.

Ne szólaltassunk meg addig több hangszert, amíg kevesebbel nem megy a feladat!

Mindig *dicsérjük meg* a gyerekeket, még akkor is, amikor nem helyes választ adtak.

* *„Játszd le, amit én játszok!”* Ennél a feladatnál várjuk el a gyerektől, hogy ugyanolyan ritmusban adja vissza a hangot, majd hangokat, ahogy hallotta tőlünk. Például: titi-tá
* *Szerepcsere:* ebben a játékban a gyermek adjon fel egy feladványt a szülőnek vagy a logopédusnak

*5.szint* – Játék xilofonnal

Az előző játékok mintájára játszunk xilofonnal.

* Először úgy játszunk ezzel a hangszerrel, hogy a gyermek lássa azt, majd eltakarva. Beszéljük meg, hogy melyik xilofon rész szól mélyebben, melyik magasabban.
* Azután – eltakarva a hangszert – két különböző hangot szólaltassunk meg többször is.

 *„Ugyanazt a hangot hallottad?”*

* *„Játszd le, amit én játszok!”* Ennél a feladatnál várjuk el a gyerektől, hogy ugyanolyan ritmusban adja vissza a hangot, majd hangokat, ahogy hallotta. Például: titi-tá
* *Szerepcsere:* ebben a játékban a gyermek adjon fel egy feladványt a szülőnek vagy a logopédusnak